
С Т Р А Т Е Г И Я

ЗА РАЗВИТИЕ НА ДГ „ДЕТЕЛИНА”-ГР.БУРГАС 

ЗА ПЕРИОДА 2023-2028 Г.
                    Стратегията за развитие на ДГ“ДЕТЕЛИНА”-гр.Бургас се основава на принципите и насоките на ЗПУО приоритетите на МОН, РУО-гр.Бургас, Община Бургас, както и спецификата на детското заведение. Тя е разработена съобразно изискванията на чл.263 ал.1 т. 1 от ЗПУО и е приета на заседание на Педагогическия съвет на 13.09.2024 г.и преразгледана на ПС №1/10.09.2026 г.
ВЪВЕДЕНИЕ

                     Стратегията е система от политики и стратегически подходи за утвърждаване и укрепване на модерната визия на детското заведение. Тя е комплекс от педагогически идеи, управленски и административни действия, чието изпълнение гарантира утвърждаването на детската градина като модерна, достъпна и качествена обществена институция. Основава се на принципите на ЗПУО, Наредба № 5 / 03.06.2016 г. за предучилищното образование, нормативни документи на МОН, на Общинската стратегия за развитието на образованието в Община Бургас и спецификата на развитие на ДГ „Детелина“. Изготвена е въз основа на опита на педагогическата колегия и административното ръководство в сферата на образованието реализирано в детската градина.
Стратегията съхранява добрите традиции и достойнства на детското заведение , чертае бъдещите действия и резултати, търси потенциални възможности и вътрешни ресурси. Тя анализира силните страни и вероятните трудности и проблеми за реализирането и. Опира се на съвкупността от взаимносвързаните мисия, визия, ценности, дейности, цел и  подцели, програмна система и план за действие с механизъм за финансово осигуряване.
ЦЕННОСТИ И РЪКОВОДНИ ПРИНЦИПИ НА СТРАТЕГИЯТА

Стратегията  се основава на следните принципи:

· Хуманизиране и демократизиране дейността на детската градина и поставяне на детето в центъра на педагогическото взаимодействие. 

·  Реализиране на ценностите и принципите на педагогиката на толерантността и ненасилието. 

· Внедряване на съвременен мениджмънт и маркетинг съобразно новите потребности, изисквания и тенденции в контекста на Европейското образователно пространство. 

· Създаване условия за квалификационна дейност на педагогическата колегия, основаваща се на поддържащото образование - образование през целия живот. 

· Подкрепа на децата и техните семейства - педагогика на сътрудничеството.

 МИСИЯ

Мисията на ДГ „Детелина“ е да създава, в партньорство с родителите, модерна и благоприятна среда за развитие на всяко дете.
„Да се учим да правим, да се учим да бъдем“

ВИЗИЯ

Настоящата стратегия е ориентирана към следната визия:
ДГ „Детелина“ да бъде привлекателна и желана образователна институция, където детето се чувства щастливо, защитено, разбирано и подкрепяно.
Детското заведение е с дългогодишна история, неговата визия се оформя като ключов, образователно- възпитателен център, в който основна стратегическа ценност ще бъде високото качество на овладените знания, умения и отношения. ДГ „Детелина“ е конкурентно способно детско заведение в гр. Бургас с утвърден престиж и авторитет, собствен облик и традиции в областта на образованието. Детската градина се стреми непрекъснато да повишава качеството на обучение и възпитание в образователна среда провокираща активност и изпълнена с креативно съдържание. В детската градина се формират знания и личностни умения у децата за активно взаимодействие със социалната среда , уважение към гражданските права и отговорности , противодействие срещу проявите на агресия и насилие. ДГ „Детелина“ е функционираща, гъвкава , отворена система гарантираща постоянен конструктивен диалог, доверие и подкрепа от родителите. Детската градина – място уютно, спокойно и сигурно, в което децата да бъдат обгрижвани, възпитавани и обучавани с много обич, топлина и разбиране. Създаване на среда, близка до семейната, с индивидуален подход към всяко дете, спрямо неговите Личностни особености, характер и качества.

ДГ“Детелина“ трябва да бъде:
⦁ Място, където детето се чувства щастливо, защитено, разбирано и подкрепяно.
⦁ Предпочитана среда за деца от 9 мес. до 7-годишни, където се гарантира тяхното умствено, емоционално, социално, личностно и здравно-физическо развитие.
⦁ Център за родители, търсещи и намиращи подкрепа, съгласие, сътрудничество, педагогическа информация.
⦁ Средище на хора, които обичат децата и професиите си, поддържатквалификацията си на съвременно равнище, стремят се към висока професионална реализация и са удовлетворени от работата си.

СТРАТЕГИЧЕСКИ ЦЕЛИ:

1. Хуманизиране на образователния процес и развиване на индивидуалните възможности на личността. Възпитаване на децата в родолюбие и национално самосъзнание, в дух на толерантност, уважение към другите и утвърждаване на собствената идентичност. 
2.Разнообразяване и осъвременяване формите на партньорство и сътрудничество с родители, детски заведения, културни, обществени и други институции. 

3.Създаване на социални и икономически стимули и мотивация за развитие и професионална реализация на педагозите чрез утвърждаване на демократичния стил на работа, осигуряващ ефективност и свобода при вземане на решения.

4.Създаване на условия за организиране на педагогическа дейност, която следвайки принципа на индивидуалния темп на развитие, да допринесе за формирането на социално отговорни, значими в обществото личности. 

5.Привличане, приобщаване и активно участие на родителите в живота на детската градина, чрез постоянен диалог, взаимно доверие и подкрепа. Утвърждаване на обществения съвет и родителското настоятелство, като органи подпомагащи цялостната работа на детската градина. 

6. Обогатяване на материалната база и подпомагне творческата дейност на учители и деца, чрез прилагане на нови форми и методи на обучение и социализация.
· Това са основните мотиви за работа в ДГ “ДЕТЕЛИНА”- гр.Бургас. Организацията на работа е съсредоточена в 5 целодневни и 3 ПГ групи с деца от 1 до 7 години, разпределени по възраст. Възпитателно-образователния процес се провежда съобразно Програмна система на детското заведение и утвърдените учебни помагала. Образователните направления и ядра са съобразени с Наредба № 5 / 03.06.2016 г. за предучилищното образование.

Педагогическата колегия е мотивирана за промяна в своята работа и е ориентирана по посока даване право на избор както на децата така и на учителите при самостоятелно планиране на  образователните направления и ядра в съответствие със седмичния хорариум, както и избора на учебни помагала и издателства.
Усилията на екипа на ДГ “ДЕТЕЛИНА” ще са насочени към стимулиране  и управление на нов тип взаимоотношения между детската градина и семейството в интерес и полза на уникалността на всяко дете.
I .АНАЛИЗ НА СЪСТОЯНИEТO НА   ДГ   И ВЪНШНАТА СРЕДА

              ДГ "ДЕТЕЛИНА" се намира в ж.к.”П.Р.Славейков” в близост до УИ. Детската градина е общинска собственост, финансира се  от общинския бюджет и държавно финансиране. Помещава се в две двуетажни и една едноетажна сграда, специално  построени за детско заведение през 1974г. Разполага с големи дворове, богати на  красива растителност и спортни площадки за всяка група. Капацитетът на ДГ е 200 деца, разпределени в осем възрастови групи.
                ДГ"ДЕТЕЛИНА" е носител на грамоти и отличия за цялостна ВОР. Тя е и носител на десетки наши и международни отличия  за участие на наши възпитаници в  конкурси и мероприятия. Децата ни участват в допълнителни пед. дейности , свързани с изкуствата.

                Децата на ДГ  "ДЕТЕЛИНА"са познати на обществеността в града ни от многобройните изяви  и участия в обществения живот на града ни.

                ДГ "ДЕТЕЛИНА" има своя химн, знаме и символи ,които са гордост за служителите и всички възпитаници.

  1. ДЕЦА
                  За учебната 2026-2027 г. са приети 206 деца , разпределени в осем групи по възраст и желание на родителите. В групите има деца , които майчиния език не е български и не изповядват християнската религия, както и деца със СОП.
                       Молбите за прием се подават от 01.04.2026 г. година. Приемът на новите групи се осъществява от 01.09 на същата година. 
Силни страни 

1. Децата са физически и психически здрави и правилно развити.

2. Приемат се деца със СОП, като за тях са осигурени консултации, работа с психолог и грижи съобразно потребностите им.

Високо ниво на приемственост между градинските групи и яслена група. 

– Осигурено е здравно обслужване и здравна профилактика.

 - Взаимопомощ и сътрудничество с родители, обществени и културни институции.

 Слаби страни
Вероятност за изтичането на деца от подготвителните групи на 5 и 6 годишните деца вследствие възможността подготвителните групи да се организират и в училище. 

- Липса на съвременни условия за игра на открито – площадки, отговарящи на съвременните стандарти. семейството. 

- Нарастване броя на децата с неадаптирано и
социално неприемливо поведение, отхвърлящи традиционни педагогически въздействия
Възможности и перспективи:
⦁ Разчитане на творческия заряд, изобретателност, любознателност и висока сензитивност на децата.
⦁ Стимулиране познавателната активност на всяко дете и позитивното общуване между децата.
⦁ Туширане напрежението, тревожността и агресивните прояви.
⦁ Диагностициране на изоставането или избързването в развитието и създаване на адекватни условия за индивидуално прогресивно развитие.

II .КАДРОВИ  РЕСУРСИ

            В ДГ  "ДЕТЕЛИНА"”-гр.Бургас работят  един директор ,14 детски учителки , психолог. С висше образование -15 .Три мед.сестри на детска ясла.
С І-во ПКС – 1 учител,  ІІ-ро ПКС – директори един учител ,ІІІ-то ПКС –един учител с ІV –то ПКС 9 и с V-то ПКС- двама учители.
В детската градина има 1 главен учител, 11 старши учители, 2 учители.
Пом. възпитателките са 7. Със средно образование – 7. Детегледачки – 1,  със средно образование.
           Всяка учебна година в комплексния годишен план се планират квалификации за учителите .

СИЛНИ СТРАНИ 

⦁ Наличие на финансови условия за материално стимулиране на учителите, чрез еднократно в годината диференцирано заплащане за резултатите от педагогическата работа, делегиран бюджет и Вътрешни правила.
⦁ Наличие на възможности за вътрешно
финансиране на текуща педагогическа квалификация чрез системата на делегиран бюджет.
⦁ Наличие на квалифицирана
педагогическа колегия.
⦁ Утвърдена екипност на различни равнища.
⦁ Умения за презентиране и популяризиране на собствен опит.
⦁ Участие на представители на педагогическата колегия в подбора на учители.
⦁ Осигурени здравна профилактика и
мониторинг на работното място от лицензирана фирма.

СЛАБИ СТРАНИ
· Няма поддържаща квалификация  ,финансирана от външни среди.

· Прекалена административна натовареност на директора.

· Организиране на школи, ръководени от вътрешни преподаватели.

· Недостатъчна квалификация на учителите по отношение интегрирането на деца със специални образователни потребности и корекция на т.нар. „трудни“ деца.
· Недостатъчни умения за работа по европейски проекти.
III . ВЪЗПИТАТЕЛНО -ОБРАЗОВАТЕЛЕН  ПРОЦЕС

           В детската градина всички групи работят по дидактическата система на издателство ”Булвест”.  Всеки педагогически екип има свободата да избира издателство,  като на  заседание на педагогически съвет се приема и обсъжда за всяка учебна година.
     СИЛНИ   СТРАНИ
· В центъра на ВОР е детето като психологически и педагогически феномен поставен в реалните условия на практиката.

· Равен старт за всички деца.

· Личностно - хуманен подход на общуване с цел доближаване  атмосферата в ДГ до тази в семейството.

· Създадени са условия за „равен старт“ на всички деца.

· Наличие на възможности за допълнителни дейност по интереси.

· Популяризиране, изява и презентиране на творчеството на децата – изложби, концерти,базари, собствени дискове и др.
· Приобщаване на децата към националните ценности и традиции.

· Гъвкав дневен режим, осигуряващ равностойност на трите основни дейности: игра– обучение– труд.

· Утвърждаване на личностно ориентиран и позитивен подход на възпитание.
· Използване на всички видове дейности за пълноценното разгръщане потенциала на всяко дете.

· Приобщаване на децата към общочовешките и национални ценности чрез празници , народни обичаи и обредност.

· Популяризиране постиженията на децата - участие в конкурси ,концерти ,предавания и пр.

· Участие на децата в допълнителни пед. дейности , организирани от ДГ по желание на родителите.

· Гъвкаво и ефективно планиране на ВОР ,съобразно ДОИ

· Комплексният годишен план се разработва от комисия по предложения и предварително проучване мнението на пед. колегия. Обсъжда се и приема на заседание на педагогическия съвет.

· Създадени комисии по БУВОТ, ХТК, МС, КОМИСИЯ ПО ХИГИЕНА ,КОМИСИЯ ЗА РАБОТА С РОДИТЕЛИТЕ , ФИНАНСОВА КОМИСИЯ ЗА ПОДПОМАГАНЕ РАБОТАТА И ПО-ДОБРА КООРДИНАЦИЯ, КОМИСИЯ ПО БДП, КОМИСИЯ ЗА ПРЕВЕНЦИЯ ПО ЗАКРИЛА  В СЛУЧАИ НА ДЕЦА, ЖЕРТВИ НА НАСИЛИЕ ИЛИ В РИСК ОТ НАСИЛИЕ И ПРИ КРИЗИСНИ СИТУАЦИИ, КОМИСИЯ ПРИ БЕДСТВИЯ, АВАРИИ И КАТАСТРОФИ ,КОМИСИЯ ПО ИЗГОТВЯНЕ НА ИДЕЙНИ ПРОЕКТИ ЗА ВЪТРЕШЕН И ВЪНШЕН ДИЗАЙН, КОМИСИЯ ПО КАЧЕСТВОТО.
· Всеки екип в  групите  прави годишно разпределение по  образователни направления и ядра .

· Задълбочено проучване на предлаганите учебни помагала, пособия и дидактични материали , съобразно възрастовите особености на детското развитие, потребности и индивидуално развитие.

· Осигурено  целодневно здравно обслужване.

СЛАБИ СТРАНИ

· Недостатъчност в прилагането на превантивна и рехабилитационна

педагогика, както и невладеене на компенсаторни педагогически механизми.
· Липса на апробирани, описани и на популяризирани интерактивни методи за взаимодействия за детски градини.
· Дефицит от време за пълноценна индивидуална работа

· Натовареност на програмата за ПГ , невъзможност да се осигури равностойност на трите дейности: игра-обучение-труд.

IV. УЧЕБНО-ТЕХНИЧЕСКА И МАТЕРИАЛНА БАЗА
              ДГ”ДЕТЕЛИНА” се помещава в три  павилиона, специално построени  през 1974 г  и обновени през 2011 г. и 2024 г..Разполагаме с голям и красив двор. Всяка група има спортна площадка.                 Материалната и учебно техническата база в ДГ е много добра. Направи се много за нейното обогатяване. Всяка група разполага със самостоятелни  занимални, тоалетни и офиси. Обезпечени са с необходимите техническите средства.

СИЛНИ СТРАНИ

· добре обзаведени  занимални ;

· сменени балатуми, дограма  и осветление на всички помещения в детското заведение;
· подновени офиси в павилионите;

· обновени офиси и санитарни възли в шест групи;

· всяка група си има име и е украсена тематично;

· обособени и периодично се обогатяват кътовете за игра;

· подменени са  на мебелите в занималните и гардеробните;

· почти всички групи разполагат с интерактивни дъски;
· постоянна изложба във фоайето на ДГ;

· обособена стая-изолатор, детска тоалетна ,мед. кабинет по  изисквания на ХЕИ;

· обособен архив.

СЛАБИ СТРАНИ

· нужда от физкултурен салон 

· обновяване стаята за почивка;

· обновяване на останалите дет. тоалетни;

· обновяване на останалите офисите по групите.
· Обновяване на дворното пространство.
V. ФИНАНСИРАНЕ 
             Финансирането на детската градина е държавна отговорност. 
СИЛНИ СТРАНИ

· обезпечаване на ПГ с  учебни помагала.

· добри взаимодействия със спонсори за обогатяване на базата;

· много добро взаимодействие с родителите за обогатяване базата и  осигуряване на пособия за нормална ВОП.

· получаване ежегодно на дарения;

СЛАБИ СТРАНИ

· недостатъчни финансови средства;

· ограничени средства за ремонти и обновяване на базата;

· липса на средства за командировки на служителите за обмяна на опит;

· заплащане труда на учителите и обслужващия персонал зависи от броя на децата и това изисква повишаване на броя деца в групите;

VI. ВЪНШНИ  ФАКТОРИ
СИЛНИ СТРАНИ

·  регистрирано  родителско настоятелство;

· във всяка група има родителски активи, които подпомагат дейността;

· ДГ е член на ОМЕП,

· поддържане на добро взаимодействие с музеи, обществени институции, театри и пр.

· много добро взаимодействие с началните училища и провеждане на съвместни мероприятия с тях;                                      

· участия в общински мероприятия и обществения живот на града.
· Детската градина е базова към Университет“Проф.д-р Асен Златаров“
СЛАБИ СТРАНИ

       Ограничена възможност за съвместни инициативи  ,участия в проекти на неправителствени организации.
 ЦЕЛ НА СТРАТЕГИЯТА

   Изграждане на иновационна образователна среда за достъп и равен шанс за предучилищно възпитание на всички деца.
   Оптимизиране на възможностите на детското заведение да се превърне в център за образователна, културна и социална дейност не само като краен продукт, но като атмосфера, дух и начин на мислене за осъществяване на многостранни инициативи.
  
  ПОДЦЕЛИ:
    
      1.Създаване на условия за организиране на педагогическа дейност, която следвайки принципа на индивидуалния темп на развитие, да допринесе за формирането на социално отговорни, значими в обществото личности.

       2. Привличане, приобщаване и активно участие на родителите в живота на детската градина, чрез постоянен диалог, взаимно доверие и подкрепа. Утвърждаване на обществения съвет и родителското настоятелство, като органи подпомагащи цялостната работа на детската градина.
        3.Обогатяване на материалната база и подпомагне творческата дейност на учители и деца, чрез прилагане на нови форми и методи на обучение и социализация.       

     4. Създаване на условия и възможности за избор и включване в значими дейности, адресирани към индивидуалните потребности: на децата (кътове, материална база, дейности на ДОИ, ателиета, школи) и на учителите (работна среда, работно поле за изява).

        5. Иницииране на нов стил на управление за търсене и намиране на „образователни ниши“, за приспособяване на детската градина към постоянно изменящата се среда; за стимулиране адекватната реакция на успехите и неуспехите и др.

             6. Активизиране работата на родителската общност.

  VII. ЦЕННОСТИ И РЪКОВОДНИ ПРИНЦИПИ НА СТРАТЕГИЯТА
1. Хуманизиране и демократизиране дейността на детската градина и поставяне на детето в центъра на педагогическото взаимодействие.

2. Реализиране на ценностите и принципите на педагогиката на толерантността и ненасилието.
3. Внедряване на съвременен мениджмънт и маркетинг съобразно новите потребности, изисквания и тенденции в контекста на Европейското образователно пространство.

4. Създаване условия за квалификационна дейност на педагогическата колегия, основаваща се на поддържащото образование - образование през целия живот.

5. Подкрепа на децата и техните семейства - педагогика на сътрудничеството.
ДЕЙНОСТИ ЗА ПОСТИГАНЕ НА ЦЕЛИТЕ

I.АДМИНИСТРАТИВНО - УПРАВЛЕНСКА ДЕЙНОСТ
1.1. Търсене на нови контакти с институти, фондации и организации за подпомагане дейността на детската градина.

1.2.  Активно работеща интернет страница.

1.3. Участие в проекти и програми (общински, регионални, национални, международни).

1.4. Популяризиране на постижения на деца и учители:

– създаване на информационна банка в детското заведение.

1.5. Стимулиране и мотивиране изяви на деца и учители.

1.6. Търсене на допълнителни средства за финансиране на дейностите.

II. ОБРАЗОВАТЕМНО-ВЪЗПИТАТЕЛНА ДЕЙНОСТ
2.1. Използване на съвременни методи и подходи за развитие – автодидактични игри и материали, интерактивни методи, компютърни програми и др.

2.2. Използване на индивидуална и групова организация на работа.

2.3. Усъвършенстване процесите на планиране, организиране и провеждане на съдържателен педагогически процес.

2.4. Въвеждане на нетрадиционни, интерактивни техники за „нестандартните“ деца.

2.6. Сформиране на дейности по интереси – заплащани от родителите:

–   за децата –  приложни изкуства, модерен балет , психология и др.

–   за родителите – „училище за родители“.

III.  КВАЛИФИКАЦИОННА ДЕЙНОСТ
3.1. Създаване на информационна банка – библиотечен, мултимедиен фонд, портфолиа на всеки учител по проблемни области.

3.2. Осигуряване условия за участие в квалификационни форми на различни равнища.

3.3. Обмяна на опит – паралелно, допълващо, циклично – по проблемни области.

3.4. Включване на учителите в курсове за придобиване на по-високи ПКС.

3.5. Включване в обучителни програми за работа с мултимедия, чужд език и педагогически иновации.

IV.СОЦИАЛНО - БИТОВА И ФИНАНСОВА ДЕЙНОСТ
    4.1. Обогатяване и поддържане на материално-техническата база:

–   осигуряване на образователни компютърни програми за децата от всички групи;

–   осъвременяване на интериора на всички занимални;

–   основно преустройство на дворното пространство;

–   обогатяване на игровата и дидактичната база.

-   извършване на необходимите ремонти, текущи и планирани чрeз средства от делeгирания бюджет или др.

       4.2. Контрол за правилно разпределение на финансовите средства.

       4.3. Осигуряване на медицински и здравен мониторинг на персонала.

4.4. Организиране на различни „антистрес“ дейности – спорт, културни дейности и др.

 4.5.Създаване на здравословни и безопасни условия на труд и обучение.
V.ФИНАНСОВО ОСИГУРЯВАНЕ  ИЗПЪЛНЕНИЕТО НА СТРАТЕГИЯТА
5.1. Финансиране от държавния бюджет.

5.2. Разработване на проекти с външно финансиране.

5.3. Привличане на спонсори.

5.4. Реализиране на благотворителни кампании.

5.5. Собствен труд на служители на детската градина.

5.6. Организиране на трудодни с участието на учителската общност и другите служители на ДГ.

5.7. Безвъзмезден труд за ремонти и дейности, фирми и сдружения „Приятели на децата и екипа“ – форма на помощ „Пробация“.

VІ. ОЧАКВАНИ РЕЗУЛТАТИ
1. Гъвкавост и вариативност в организацията на материалната среда.

2. Творческо развитие.

3. Решаване на проблемите.

4. Промяна в мотивите и нагласите на педагогическия екип.

5. Емоционален комфорт и успешна адаптация на децата. „Вграждане“ на детето чрез социализацията му в общността. Формиране на чувство за приобщеност към социалната среда.

6. Използване на нови педагогически технологии.

7. Мобилност на мениджърските и управленските функции на директора.

8. Разширяване на ползотворните контакти на детската градина с другите социални и обществени фактори.

9. Педагогизиране на родителската общност

VІІ. ПРОГРАМНА СИСТЕМА
1. Концептуални идеи на програмната система

1.1.Подходи и форми на педагогическо взаимодействие
1.2.Разпределение на формите на педагогически взаимодействие
-Брой на педагогическите ситуации по образователни направления

- Дневен режим при целодневна организация в учебно време

- Дневен режим при целодневна организация в неучебно време

1.2.1. Допълнителни форми на педагогическото взаимодействие 
1.2.2. Проследяване на резултатите от постиженията на децата – същност, методи и форми  
1.2.3. Съдържание на детско портфолио  
1.3.     Годишни тематични разпределения по образователни направления  за възрастовите групи

1.3.1 Придобиване на допълнителни компетентности  
1.4.     Механизъм за взаимодействие между участниците в предучилищното образование  
1.Концептуални идеи на програмната система

Основните принципни положения, които за залегнали при организацията на педагогическия процес, при подбора и структурирането на образователното съдържание и провеждането на педагогическите ситуации в Програмната система на ДГ „Детелина” са: 

· Детето – център и субект на педагогическото взаимодействие.

· Детето е различно, уникално и неповторимо в този свят, както неговите учители и неговите родители. 

· Детето се развива само в интеракцията – дете-възрастен.

· Отношението към детето – с уважение към неговата личност и подкрепа неговата индивидуалност.

· Осигуряване на условия за равен старт на всички деца, базиран на възрастта и индивидуалните темпове на тяхното развитие.

· Включване на „различното” дете в живота на групата, чрез подкрепа и уважение от детския педагог, децата в групата и техните родители.

· Уважение към различните етноси и култури.

· Педагогическото взаимодействие е насочено към придобиване на съвкупност от компетентности – знания, умения и отношения, необходими за успешното преминаване на детето към училищното образование; утвърждаване на доброжелателно и самоуверено поведение при общуване си с връстници и възрастните.

· Интегриране на образователното съдържание по всички образователни направления.

Проследяването на детските постижения е на основание на трите етапа на учебния процес: 

1) възприемане на информацията, 

2) разбиране и 

3) приложение на информацията в нови непознати ситуации и условия.

Отношението към родителите – индивиди, които са отговорни за развитието на потенциала на детето, за да може успешно да се справя в живота – е взаимно уважаващо се, толерантно и подкрепящо.

Програмната система е цялостна концепция за развитието на детето с подходи и форми на педагогическо взаимодействие, подчинени на обща цел на предучилищното образование: полагане на основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето, като се отчита значението на играта за детето.

Очаквани резултати при реализиране на програмната система:

· постигане целта на образователния процес в предучилищна възраст;

· личностно и общо психично развитие на детето, чрез неговата индивидуална и групова игрова и познавателна дейност;

· компетентно тематично разпределение на съдържанието по образователни направления за всяка възрастова група;

· конкретизиране проследяването на резултатите от предучилищното образование;

· ефективно сътрудничество между детската градина и родителите в процеса на възпитание, социализация и обучение на децата;

· оптимални взаимодействия между детската градина и други педагогически специалисти и институциите, подпомагащи дейностите на детската градина. 

1.2.Подходи и форми на педагогическо взаимодействие

Подходи

Подходите, които са основата за реализиране на програмната система, по-конкретно на съдържанието на формите на педагогическо взаимодействие; тематичните разпределения по образователните направления във всички възрастови групи; проследяването на индивидуалните резултати на детето от предучилищното образование; заложените идеи за ефективен механизъм на взаимодействие между участниците в предучилищното образование; са следните:

· Личностен и индивидуален подход към всяко дете.

· Ситуационен и интегрален подход.

· Конструктивен подход.

· Използване на електронни технологии

· Интеркултурно образование

· Креативност и успеваемост 
Формите на педагогическо взаимодействие

Дефиниране: Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са: учителят и детето. При осъществяване на педагогическо взаимодействие учителите използват игровата дейност за постигане на компетентностите по седемте образователни направления (български език и литература; математика; околен свят; изобразително изкуство; музика; конструиране и технологии и физическа култура.). 

Игровата дейност е базиса на всички видове форми на взаимодействия през учебното и неучебното време в детската градина и в подготвителна група в училище.

Формите за педагогическо взаимодействие в програмната система са: 

· основна 

· допълнителна

При използването на формите на педагогическо взаимодействие, детският учител се съобразява със: степента на развитие на децата в групата, възрастови особености, потребности и интереси за постигане на целта – цялостно развитие на детето. 

Годишният календар е разпределен на учебна година, т.е. учебно време, което е между 15 септември и 31 май и неучебно време, което е между 1 юни и 14 септември.

Педагогическа ситуация – основна форма на педагогическо взаимодействие 

Същност на ситуацията – педагогическата ситуация е основната форма на педагогическо взаимодействие, която протича предимно под формата на игра. Тя се организира само в учебно време, чрез нея се интегрират двата процеса – на възпитание и обучение, съобразени с играта и личният предметно-практическият опит на детето в групата. 

Приложение – Ситуацията се използва при реализиране на образователните направления: български език и литература, математика, околен свят, изобразително изкуство, музика, конструиране и технологии и физическа култура.

Разпределение на педагогическите ситуации – Конкретното разпределяне на педагогическите ситуации по образователни направления се осъществява в седмично разпределение, което е разработено по възрастови групи от учителите на конкретната група преди началото на учебната година и се утвърждава от директора на детската градина.

Хорариум на педагогическите ситуации за седмицата по възрастови групи 

/брой и времетраене/ - УЧ.2026-2027Г.

	ОБРАЗОВАТЕЛНО НАПРАВЛЕНИЕ
	I група 
	II група
	III подг. група
	IV подг. група

	
	(15 – 20 мин.)
	 (15 – 20 мин.)
	 (20 – 30 мин.)
	(20 – 30 мин.)

	
	Брой ПС
	Брой ПС
	Брой ПС
	Брой ПС

	
	Мин.брой 
	Допълнброй 
	Мин. брой
	Допълн. брой
	Мин.

брой 
	Допълн.брой
	Мин.

брой 
	Допълн.брой

	1. Български език и литература 
	1
	1
	2
	/
	2
	+ 1
	3
	/

	2. Математика 
	1
	/
	1
	/
	2
	/
	3
	/

	3. Околен свят
	1
	/
	2
	/
	2
	/
	2
	/

	4. Изобразително 

изкуство
	2
	/
	2
	/
	2
	/
	2
	/

	5. Музика
	2
	/
	2
	/
	2
	/
	2
	/

	6. Конструиране и технологии 
	1
	/
	1
	/
	2
	/
	2
	/

	7. Физическа култура
	3
	/
	3
	/
	3
	/
	3
	/

	Минимален общ

 брой педагогически ситуации
	11
	
	13
	
	15
	
	17
	

	Целодневна организация
	11
	12 
	13
	13
	15
	16 
	17
	17

	Полудневна организация  /ако се открие в градината/
	11
	
	13
	
	15
	
	17
	

	Допълнителни компетентности по Английски език
	по 2 ситуации за ІІІ и ІV 

подготвителни групи


Забележки: 

Легенда: - син цвят – минимален брой педагогически ситуации


-червен цвят –брой педагогически ситуации в ДГ „Детелина”



-черен цвят – общ допустим брой педагогически ситуации

През следващите учебни години се допуска корекции в броя на педагогическите ситуации в хорариума в рамките на общия допустим брой.

Допълнителни форми на педагогическо взаимодействие през учебната година 
Чрез допълнителните форми на педагогическо взаимодействие се разширяват и усъвършенстват компетентностите на детето по седемте образователни направления.

Допълнителните форми се организират по преценка на учителя в съответствие с интересите и потребностите на децата.

Видове допълнителни форми

Самостоятелни дейности по избор на детето – в зависимост от условията в групата; 

Дейности, организирани от детския учител – различни видове игри, състезания, конкурси, екскурзии, лагери, спортни празници, тържества, развлечения, наблюдения на обекти от околната среда.

Приложение: 

Провеждат се извън времето на педагогическите ситуации, както в учебното, така също и в неучебното време. 

Допълнителни форми използвани в учебно време

Наименование: самостоятелните дейности по избор на детето, дейности, организирани от детския учител. 

Време за организиране: от 15 септември до 31 май на съответната година.

Приложение: в сутрешни режимни моменти и след следобедния сън.

Допълнителни форми използвани през неучебно време

Наименование: самостоятелните дейности по избор на детето, дейности, организирани от детския учител.

Време за организиране: от 1 юни до 14 септември на съответната година.

Приложение: в сутрешни режимни моменти и след следобедния сън.

ДНЕВЕН РЕЖИМ ПРИ ЦЕЛОДНЕВНА ОРГАНИЗАЦИЯ

В УЧЕБНО ВРЕМЕ

от 15.09.2026 ДО 31.05.2027 г. за І група
	часови интервал
	Основни и допълнителни форми на педагогическо взаимодействие

	6:30 – 8:20
	Прием на децата, дейности по избор на децата; 

	8:20- 8:30
	Сутрешно раздвижване

	8:30 – 8:40
	Тоалет

	8:40 – 9:00
	Закуска

	9:10 – 10:00
	Педагогически ситуации /включва се времето за ситуациите и почивки между тях/

	10:00 – 10:15
	Подкрепителна закуска

	10:15 -11:20
	Дейности по избор на децата; дейности, организирани от детския учител (дейност по избор, игри на открито, разходки, закалителни процедури и др.)

	11:20 - 11:40
	Тоалет

	11:40 - 12:15
	Обяд

	12:15 - 12:30
	Тоалет и подготовка за сън

	12:30  -15:30 
	Следобеден сън

	15:30 - 16:00
	Тоалет , Следобедно раздвижване

	16:00 - 16:20
	Следобедна закуска

	16:20  -16:35
	Педагогическа ситуация

	16:35  -18:30
	Игри, дейности по избор на децата; дейности, организирани от детския учител, изпращане на децата


ДНЕВЕН РЕЖИМ ПРИ ЦЕЛОДНЕВНА ОРГАНИЗАЦИЯ

В УЧЕБНО ВРЕМЕ

от 15.09.2026 ДО 31.05.2027 г. за ІІ група

	часови интервал
	Основни и допълнителни форми на педагогическо взаимодействие

	6:30 - 8:15
	Прием на децата, дейности по избор на децата; 

	8:20 - 8:30
	Сутрешно раздвижване

	8:30 - 8:40
	Тоалет

	8:40 - 9:00
	Закуска

	9:10 - 10:00
	Педагогически ситуации /включва се времето за ситуациите и почивки между тях/

	10:00 - 10:15
	Подкрепителна закуска

	10:15 -11:20
	Дейности по избор на децата; дейности, организирани от детския учител (дейност по избор, игри на открито, разходки, закалителни процедури и др.)

	11:20 -11:40
	Тоалет

	11:40 -12:15
	Обяд

	12:15 - 12:30
	Тоалет и подготовка за сън

	12:30  -15:30 
	Следобеден сън

	15:30 -16:00
	Тоалет , Следобедно раздвижване

	16:00 -16:15
	Следобедна закуска

	16:15 -16:35
	Педагогическа ситуация

	16:35 -18:30
	Игри, дейности по избор на децата; дейности, организирани от детския учител, изпращане на децата


ДНЕВЕН РЕЖИМ ПРИ ЦЕЛОДНЕВНА ОРГАНИЗАЦИЯ

В УЧЕБНО ВРЕМЕ

от 15.09.2026 ДО 31.05.2027 г. за ІІІ  /подготвителна / група

	часови интервал
	Основни и допълнителни форми на педагогическо взаимодействие

	6:30 - 8:15
	Прием на децата, дейности по избор на децата; 

	8:20 - 8:30
	Сутрешно раздвижване

	8:30 - 8:40
	Тоалет

	8:40 - 9:00
	Закуска

	9:00 - 10:00
	Педагогически ситуации /включва се времето за ситуациите и почивки между тях/

	10:00 - 10:15
	Подкрепителна закуска

	10:15 -11:30
	Дейности по избор на децата; дейности, организирани от детския учител (дейност по избор, игри на открито, разходки, закалителни процедури и др.)

	11:30 - 11:45
	Тоалет

	11:45 - 12:20
	Обяд

	12:20 - 13:00
	Тоалет и подготовка за сън

	13:00  -15:00 
	Следобеден сън

	15:00 -15:20
	Тоалет 

	15:20 – 15:30
	Следобедно раздвижване

	15:30 – 16:00
	Педагогическа ситуация

	16:00 -16:15
	Следобедна закуска

	16:20 -16:45
	Педагогическа ситуация

	16:45 -18:30
	Игри, дейности по избор на децата; дейности, организирани от детския учител, изпращане на децата


ДНЕВЕН РЕЖИМ ПРИ ЦЕЛОДНЕВНА ОРГАНИЗАЦИЯ

В УЧЕБНО ВРЕМЕ

от 15.09.2026 ДО 31.05.2027 г. за ІV / подготвителна / група

	часови интервал
	Основни и допълнителни форми на педагогическо взаимодействие

	6:30 - 8:15
	Прием на децата, дейности по избор на децата; 

	8:20 - 8:30
	Сутрешно раздвижване

	8:30 - 8:40
	Тоалет

	8:40 - 9:00
	Закуска

	9:00  -  10:15
	Педагогически ситуации 

	10:15 - 10:30
	Подкрепителна закуска

	10:30 -11:40
	Дейности по избор на децата; дейности, организирани от детския учител (дейност по избор, игри на открито, разходки, закалителни процедури и др.)

	11:40 - 12:00
	Тоалет

	12:00 - 12:20
	Обяд

	12:20 - 13:00
	Тоалет и подготовка за сън

	13:00  -15:00 
	Следобеден сън

	15:00 -15:20
	Тоалет 

	15:20 – 15:30
	Следобедно раздвижване

	15:30 – 16:00
	Педагогическа ситуация

	16:00 -16:15
	Следобедна закуска

	16:20 -16:45
	Педагогическа ситуация 

	16:45 -18:30
	Игри, дейности по избор на децата; дейности, организирани от детския учител, изпращане на децата


ДНЕВЕН РЕЖИМ ПРИ ЦЕЛОДНЕВНА ОРГАНИЗАЦИЯ

В НЕУЧЕБНО ВРЕМЕ

от 31.05.2026 г. до 14.09.2027 г. за всички възрастови групи
	часови интервал
	Основни и допълнителни форми на педагогическо взаимодействие

	6:30 - 8:30
	Прием на децата, дейности по избор на децата; дейности, организирани от детския учител

	8:30 - 8:40
	Тоалет

	8:40 - 9:00
	Закуска

	9:10 - 10:00
	Игри, дейности по избор на децата; дейности, организирани от детския учител

	10:00 - 10:15
	Подкрепителна закуска

	10:15 -11:30
	Дейности по избор на децата; дейности, организирани от детския учител (дейност по избор, игри на открито, разходки, закалителни процедури и др.)

	11:30 -11:40
	Тоалет

	11:40 -12:15
	Обяд

	12:15 - 12:45
	Тоалет и подготовка за сън

	12:45 -15:30 
	Следобеден сън

	15:30 -15:45
	Тоалет 

	15:45 -16:00
	Следобедна закуска

	16:00 -18:30
	Игри, дейности по избор на децата; дейности, организирани от детския учител, изпращане на децата


Проследяване на резултатите от предучилищното образование – същност, методи и форми
Същност на процеса

Проследяването на резултатите от предучилищното образование на децата във всяка възрастова група се определят от учителя в съответствие с очакваните резултати от възпитанието, обучението и социализацията на децата за всяка възрастова група по образователни направления: български език и литература, математика, околен свят, изобразително изкуство, музика, конструиране и технологии и физическа култура.

В подготвителните групи за училище (5–7-години) акцентът при проследяване на резултатите е необходимо да се проследи цялостно развитие на детската личност; придобиването на съвкупност от компетентности – знания, умения и отношения, необходими за успешно преминаване на детето към училищно образование.

Периодичност на проследяване на резултатите от предучилищното образование 
Проследяването на резултатите от постиженията на детето се осъществява от учителите на съответната група в началото и края на учебната годината. 

За децата в първа група – в началото на учебната година се провежда обследване, чрез наблюдение на показателите за ранно детско развитие: здраве, физическо и двигателно развитие; езиково, познавателно, социално и емоционално развитие; активност, игра и учене.

Показателите за проследяване на резултатите

Показателите за проследяване на резултатите включват знанията, уменията и способностите проявени в процеса на предучилищното образование и очакваните резултати по образователните направления (български език и литература; математика; околен свят; изобразително изкуство; музика; конструиране и технологии; и физическа култура), като се акцентира и върху показатели свързани със социалното и емоционално развитие.

Описание на резултатите от предучилищното образование 
Информация за детската градина

Резултатите от проследяването на постиженията на детето се вписват в дневника на групата. 

Матрица за описване на индивидуалните резултати на децата в групата

	В началото на учебната година

	Детето се справя отлично с познавателни задачи по образователните направления: …………………………………

Детето се справя много добре 

при решаване на познавателни задачи по образователни направления: …………………………………

Детето се справя добре с  решаване на познавателни задачи по образователните направления: …………………………………

Детето се справя задоволително с  решаване на познавателни задачи по образователните направления:

………………………………………………

Детето се справя незадоволително с  решаване на познавателни задачи по образователните направления:

……………………………………………..

	В края на учебната година ……….


Информация за родителя 

Родителите се информират от учителите в групата за индивидуалните резултати на детето. В съдържателно отношение информацията, която получават те, трябва да бъде позитивна обективна и насочваща чрез развиващата програма за по-нататъшната индивидуална работа с детето. Предложената развиваща програма има роля на целенасочено възпитателно взаимодействие към детето, което благоприятства, улеснява, компенсаторното и/или превантивно развитие на детето в съответната област и образователни направления.

Примерни стъпки за информация на родителя: 

· Запознаване с постиженията на детето към момента на проследяването на резултатите, т.е. акцент върху силните страни на детето.

· Запознаване с трудностите на детето към момента на проследяването на резултатите; т.е. тези страни, които са в процес на развитие и изразени по-слабо;

· Напомняте за постепенното развитие на индивидуалността на детето и неговия потенциал, поради което не се сравнява с другите деца; 

· Очертаване на перспективата на детското развитие, необходимостта от развиваща програма и предложението за такава, с оглед създаване на условия за ефективна среда за по-нататъшното детско развитие.

При запознаване с резултатите учителят трябва да подходи обективно, професионално, етично и толерантно към родителя.

Организация на проследяването

Проследяване на резултатите от предучилищното образование се провежда в началото (втората и третата учебна седмица) и края на учебната година (14 дни). 

За настоящата 2026-2027 учебна година може да се използват задачите публикувани за диагностична процедура в книжките на помагалата , които се използват в съответната възрастова група.

Методи и форми за проследяване на резултатите от предучилищното образование

Наблюдение

Основният метод за проследяване на постиженията на децата е включеното наблюдение. То е процес от целенасочено наблюдение на детското поведение в различни ситуации, в различни режимни моменти, в различни среди, по време на ежедневните занимания в продължение на цялата учебна година. 

Наблюдението е един от многото начини за събиране на информация относно функционирането на децата като цяло. Най-ефективно и информативно е наблюдението на детето в неговата естествената среда, която включва – неговият дом и детската група в които всяко дете се развива. Тази среда предоставя на детето широки възможности за ежедневна изява и проява на различните му знания, способности, начини на поведение, както и на неговите затруднения. 

Наблюдението на детето в естествената му среда има много предимства за него: детето се намира в позната и защитена среда, в която е адаптирано и привикнало да се занимава с ежедневни дейности. Чувства се свободно, сигурно и значимо в резултат на което може да разкрие (пред наблюдаващия, своите силни страни, знания и умения, наред с ограниченията си и затрудненията си. Събраната информация от наблюденията служи за основа при тълкуването на резултатите от развитието и извеждането на съответни изводи и насоки следващия възрастов период.

Цели на наблюдението:

С помощта на информацията, получена чрез наблюдението детската учителка постига следните цели:

Опознава индивидуално развитие на децата чрез установяване на техните характерни възрастови и индивидуални особености: нужди, способности, обноски, ограничения и затруднения.

Планира индивидуална програма за развитие на детето през учебната година, която е насочена към детския потенциал и затруднения.

Проследява настъпилите промени при децата през учебната годината.

Периодично уведомява родителите за функционирането на детето в детската градина.

Видове наблюдения:

Детският учител участва в дейността на детето на различни нива – от ниво на не-участник в наблюдението; до пряк участник в него.

Наблюдение, в което учителят не участва.

Задачата при този вид наблюдение е учителят само и единствено да наблюдава и проучва автентичността на детето в обичайните естествени условия и действия в детската група, без да се включва в разговор с него или да се намесва по някакъв начин в ситуацията/играта/общуването, който би могъл да повлияе върху неговото поведение. 

Силни страни на наблюдението: спомага за деликатно регистриране на спонтанното и автентично поведение на детето и взаимодействията му с околната и социална среда, без то да усеща, че е център на наблюдение.

Слаба страна на наблюдението е субективизма на учителя по време на наблюдението.

Наблюдение, в което учителят е участник (включено наблюдение) 

Задача при този вид наблюдение е учителят – наблюдател да участва в дейностите на детето. Например: даване на разяснения; задаване на насочващи въпроси; използване езика на тялото; подготвяне на обстановката за извършване на дадена дейност; съучастник в играта на детето; поощряване на другите деца да се сближат с наблюдаваното дете и др.

Силни страни на наблюдението: помощ от учителя, която може да доведе до по-високи резултати

Слаба страна на наблюдението е субективизма на учителя при наблюдение поведението на детето и регистриране на резултатите.

2. Познавателна задача

Задачите, които са използвани за установяване на резултатите по седемте образователни направления през учебната година са два вида:

Задачите със структуриран отговор, които се използват за проследяване на възприемането на знанията, тяхното разбиране и приложението им. Смята се, че този вид задачи имат по-висока степен на обективност, което от своя страна допринася за надеждността на измерването на резултатите от развитието.
Задачи със свободен отвор се използват при установяване на изпълнителски умения – пеене, свирене, рисуване, моделиране, конструиране – при които се проследява тяхното изпълнение и анализира крайният резултат, който във всички случаи ще бъде уникален за всяко дете.

3. Продукти от дейността на децата

По време на цялостния престой на детето в детската градина, чрез активното му участие в различни видове дейности, то създава различни по характер продукти (фантастични разкази, игри, рисунки, апликации, конструктивни и хартиени модели, пластилинови фигури и форми, и др.). Част от тези произведения могат да се съхраняват в хартиен вариант – в Портфолиото на детето, други – да бъдат документирани чрез видео и снимки и поставени в портфолиото . Те имат изключителна стойност при проследяване на резултатите от образователния процес, документирайки развитието, креативността и успеваемостта на детето.

4. Социометрични методи 

Всяка детска група има свой специфичен облик, който е повлиян от взаимоотношенията между децата вътре в групата и от подходите на детските учители.

Форми за проследяване на постиженията.

Портфолио

В хода на предучилищното образование постиженията на детето се отразяват в детско портфолио, което е своеобразен запис на детското развитие от първа възрастова група и продължава до края на подготвителна група.

Цел: Хронологично и автентично проследяване на резултатите от социализацията, възпитанието и обучението на детето в детската градина.

Принципи: При създаване на портфолиото учителят съблюдава следните:

Личностен и индивидуален подход

Автентичност 

Хронологичност

Активност

Интерактивност и комуникация

Прозрачност

Креативност и успеваемост 

Основни характеристики на детското портфолио:

Да се анализират, обобщят и систематизират резултатите от дейностите на детето.

Да се оценят обективно детските постижения.

Да се уважи и стимулира неповторимостта у всяко дете.

Да се планира по-нататъшната програма за личностното развитие на детето.

Видове: Според носителят на информация портфолиото може да бъде: хартиено или електронно портфолио. 

Съдържание: В портфолиото се включва всичко, което показва хронологично уникалността и индивидуалността в развитието на детето; резултати от постиженията по седемте образователни направления: български език и литература, математика, околен свят, изобразително изкуство, музика, конструиране и технологии и физическа култура.

Портфолиото е набор от подбрани и подредени материали, снимки (на предмети, продукти от различните дейности – моделиране, конструиране, игри и т.н.); резултати от дидактични задачи; участие в тържества (снимки и дискове); протоколи от наблюдение; чек листове, които отразяват постигнатите конкретни резултати в развитието и обучението. В детското портфолио се поставят грамоти и отличия, получени от участия в състезания и конкурси. Информацията и материалите се подреждат в следните три раздела на портфолиото: 

Първи раздел: Обща информация за детето

Втори раздел: Резултатите от постиженията на детето в процеса на социализация, възпитание и обучение на детето в детската градина. 

Трети раздел: Обобщение за готовността на детето за училище. Препоръки за насърчаване и мотивиране на детето за дейности стимулиращи личностното, емоционално и социално развитие.

Представянето на всички материали е хронологично, от първа до подготвителна група за училище.

Към всеки раздел може да има приложение в което да се добавят: материали, доказателства отзиви и оценки (от музикален ръководител; ръководители на допълнителните дейности, провеждани в детската градина/училището, колеги от други групи), грамоти и отличия и др.

Всички събрани материали в портфолиото трябва да бъдат датирани и подписани от учителите в групата.

Изискванията към учителя при събиране и създаване на детското портфолио: 

Да прояви обективност при събиране и рецензиране на материалите в портфолиото. Да включва всичко, което смята, че е полезно и необходимо за детето, за да уважи неговата личност, достойнство. 

Да открива промяната и динамиката в развитието на детето чрез получените резултати.

Да открива потенциала на детето.

Да разпознава затрудненията на детето.

Да насърчава детето и родителите в процеса на промяна на детското развитие. 
И така, чрез портфолиото се документира процесът на развитие и учене, различните нива през които преминава детето, както и постиженията в различните образователни направления. Портфолиото онагледява тези нива, прави ги ”видими” и помага да се направят изводи и препоръки относно по-нататъшното личностно развитие на детето.

В края на предучилищното образование портфолиото се предава на родителите. С оглед индивидуалните особености в развитието и постижения на детето в предучилищна възраст, които са отразени в неговото портфолио – е желателно родителят да запознае началния учител с портфолиото на детето си. По този начин се осигурява приемственост и продължаващо взаимодействие между родителите и новата образователна институция – училището. А по отношение на детето – да се намали тревожността и стреса при предстоящата му адаптация в новата училищна среда.

Установяване на готовност на детето за училище. 

Готовността на детето за училище да се отчита по пет показателя: физическо, познавателно, езиково, социално и емоционално развитие на детето.

Отчитането на показателите за установяване на училищна готовност се извършва чрез двете форми – портфолио и протоколи за наблюдение.

Установяването на училищна готовност се извършва 14-дневен срок преди края на учебното време. Резултатите се вписват в удостоверение издадено от детската градина.

Резултатите за родителя се оформят в самостоятелна бланка за информация за резултатите от предучилищното образование.

1. Механизъм на взаимодействие между участниците в предучилищното образование

Предучилищното детство е много ценен и значим период в живота на човека. Безспорни авторитети за детето в тази възраст са възрастните (родители и екипа в детската градина), които оказват съдействие и подкрепа на детето в този процес. Чрез предучилищното образование в детската градина/подготвителна група към училище се полагат основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето и се отчита значението на играта за детето. В резултат на сътрудничество между учителя и родителя, детето получава най-необходимата и ценна подкрепа за неговото пълноценно цялостно развитие.

Програмната система, е базирана върху уважение на различията и отхвърляне на предразсъдъците.  В съвременния живот темата за приобщаване се превърна в универсална и общочовешка, решаването на която е мяра за хуманизъм и етика на дадено общество. Приобщаването на едно дете и неговите родители в живота на детската общност включва освен децата със СОП и децата, които се отличават по етнос, култура, непълни семейства, деца отгледани от един родител или от други членове на семейството, или настойници и т.н. Всички тези деца, израснали в различна среда и култура – имат специфични и специални потребности. От друга страна темата за приобщаване трябва да бъде разгледана през различните призми – морална, духовна, етична и образователна.

 
За подкрепа на родителите при необходимост в детската градина се осъществява връзка със специалисти от подпомагащи професии (психолози, специални педагози, ресурсни учители, логопеди, социални работници и др.). В процеса на приобщаване и преодоляване на затрудненията на детето е необходимо по-ранно навременно и пълноценно сътрудничество между родителите и съответните специалисти. Чрез различните форми на сътрудничеството и взаимодействието между учителите, директорите и другите педагогически специалисти и родителите в детската градина се създават условия за постигане на целите а детската градина – за възпитание, социализация, отглеждане, обучение, на децата, както и за формиране на положително отношение към детската градина/училището.
Форми на сътрудничество и взаимодействие 

между детската градина и семейството
Взаимодействието, основано на взаимно доверие и сътрудничество, между родителите на всяко дете и екипа на детската градина, има голямо значение за адаптирането на детето към правилата на образователната среда, както и за развиване на самоувереност и чувство за принадлежност. 

Сътрудничеството с родителите се постига на две нива:

· на ниво групата – във форма на родителски актив, комитет и т.н.

· на ниво детската градина – във форма на Настоятелство.

Формите на сътрудничество между детската градина и семейството са обединени в две групи: индивидуални и групови форми на работа.

Индивидуални форми на сътрудничество 

Индивидуален разговор (среща) между детския учител и родителя. 

Кога се провеждат?

По договаряне между учителя и родителя. Детският учител предлага време, в което няма деца в групата(сутрешните часове; или късния след обяд) или в групата е осигурено присъствие на друго лице от детската градина. По този начин детският учител не нарушава правата на децата и своите задължения по длъжностната характеристика, Правилника за вътрешния ред, а осигурява защитеност на децата в групата. 

Видове разговори:

Във връзка с тяхната цел, могат да бъдат:

Първоначален и опознавателен разговор – с цел запознаване на детския учител с родителя и детето. Срещата може да се проведете преди началото на учебната година или в нейното начало (м. септември). На тази първа среща родителите могат запознават учителя с особеностите на тяхното дете, за своите очаквания – какво ще се случи с детето им в детската група. От друга страна учителят ги запознава с правилата в групата, в детските градина и с техните родителски задължения. 

Информативни разговори – с цел запознаване на родителя с резултатите от предучилищното образование. Провеждат се в началото и края на учебната година.

Рутинни разговори с цел информиране на родителя за промените в детското развитие и поведение, както и за придобитите или в процес на придобиване на умения по отделните образователни направления. Провеждат се в различни времеви интервали: ежедневни, седмични или месечни.

Индивидуална консултация

Кога се провеждат?

По инициатива на учителя или по инициатива на родителя.

По инициатива на учителя 

Ако учителят трябва да сподели наблюдавани затруднения, които изискват намесата на външен експерт специалист, той трябва да обясни това на родителите. Да подскаже варианти за вземането на решение, което засяга бъдещо развитие на неговото дете.

По инициатива на родителя 

Когато родителят среща затруднения при отглеждането, възпитанието или при оказване на помощ в процеса на обучение. В тези случаи е необходимо детският учител да насочи родителя към специалист или самият той да насочи родителят към работещи стратегии. 

Други индивидуални форми: Видове съобщения 

Устните съобщения могат да бъдат – телефонно обаждане, скайп разговор;

Писмените съобщение днес, са е-майл, sms по мобилен телефон, лично съобщение във фейсбук на групата.

Кога се използват? 

В зависимост от ежедневните събития и извънредни ситуации, при провеждане на празници и развлечения, екскурзии, лагери и др., събития в детската гадина или извън нея, могат да възникнат ситуации в които учителят да използва бързи форми на съобщения.

За планираните мероприятия, за които е необходима повече подробна и детайлизирана информация за родителя – е желателно използването на писмени съобщения. 

Групови форми на сътрудничество с родителите

Родителска среща – традиционна и най-популярна групова форма 

Създаването на сплотена група от родители, които да се включат в живота на групата, допринася за реализирането на целите и задачите на детската градина. Позитивното въвличане на родителите като наблюдатели, участници и партньори, подпомага реализирането на програмната система на детската градина. Сътрудничеството с всички родители се постига през няколко канала:

В началото на учебната година, във всяка група на детската градина се организира родителска среща, на която представя обосновката и работния план за учебната година. Координират се очакванията на родителите и на екипа на групата/класа. Избира се комитет на родителите. Определят се неговите функции, работните отношения и начин на комуникация с екипа на групата/класа. 

Родителските срещи през учебната година могат да се планират, според потребностите и желанията на родителите. В съдържателен аспект, трябва да бъдат тематични, съобразени с актуални за възрастта – „горещи” и доминиращи теми, във връзка възрастовите особености на детското развитие и съответни поведенчески реакции на детето и да децата в групата. Например, подобни ключови теми на детското развитие са: 

· адаптация на детето в детската група; 

· правила в детската група (в първа възрастова група);

· специфични особености във физическото, познавателното, езиковото, духовно-нравственото, социалното, емоционалното и творческо развитие на детето – за втора и трета възрастови групи;

· детските приятелства; готовността на детето за живота в училище; готовност за учене – за подготвителна група.

Групи за подкрепа на родители – съвременна форма за групова подкрепа 

Защо е необходима група и за родителя?

В групата родителят получава формална подкрепа от останалите родители, по въпроси които не може самостоятелно да реши и търси допълнителна емоционална подкрепа и информация.

Чрез групата родителят има възможност да преживява чувството на увереност, защитеност и равнопоставеност. 

Видовете  групи за подкрепа на родителите могат да бъдат обединени от всякакви взаимни интереси .Например:

· група на родителите, които имат еднакви проблеми относно детското развитие;

· група на родителите, които имат еднакви вярвания и модели на възпитание;

и т.н.

Тренинг с родители

Тренингът е интерактивна форма на комуникация, върху основата на диалогичното общуване между лектора (учителя) и участващите в тренинга (родителите).

Опитът показва, че лекционната форма в нейния монологичен вариант може да повиши информираността на родителите по различни въпроси, но не предизвиква достатъчно мощен заряд, който да инициира, стимулира и регулира краткосрочна интензивна личностна промяна, така както се постига чрез тренинга. Родителите – участници в тренинга, могат да осъзнаят, да „разчупят” традиционните си убеждения и вярвания за домашното възпитание и взаимоотношенията между родители-деца, между хората; да овладеят нови социални умения, да променят ценностната си ориентация и да се обогатят с нови психолого-педагогически знания.

Участие на родителите в процеса на предучилищното образование

Включването на родителите в живота на детето в детската група е друга изключително важна форма на сътрудничество между детската градина и семейството. Обикновено родителите присъстват на открити ситуации, тържества, празници и състезания. 

В детската градина се изработват план за съвместни инициативи с родителите. Това са различните празници и тържества, инициативи,  в които родителите ще вземат участие. 

Родителите могат да участват и в образователния процес провеждан в детската градина – чрез включването им в основната форма на работа на детския педагог- ситуацията. Всеки родител от групата е ценен с неговата личност и професионална реализация..В зависимост от целта на ситуацията, може да се покани родител, който има съответната професия или професионални компетентности по изучаваната тема. 

Значението на включването на родителя има тристранен характер:

за детето – защото чувства подкрепата и съпричастността на родителя към това, което е важно за него; 

за родителя – който може да види детето си в различна от ежедневието ситуация; да общува с другите деца от групата и по този начин да обогати своите родителски умения.

за детските учители в групата – за успешното постигането на целта на социализация, възпитание и образование на детето, чрез подкрепата получена от родителите.

Други форми за комуникация детски учител – родител 

Във връзка с периодично предоставяне на информация, относно промени в учебната програма; правилата в групата; предстоящи празници, важни събития в детската градина; статии или материали във връзка с детското развитие; новини от живота в детската градина; продукти от дейността на децата (рисунки, работни листове, снимки) и др., могат да се използват следните форми:

· Сайт на детската градина 

· Информационни табла за родителя

· Фейсбук на групата

Информация относно многообразието и качеството на учителската дейност, резултатността в детската градина извън нея (участието на децата в различни конкурси и състезания) може да има прозрачност и публичност чрез:

· Електронно портфолио на групата

· Портфолио на учителите в групата
Сътрудничество между детската градина и други педагогически специалисти и институциите, подпомагащи дейностите на детската градина. 
В зависимост от условията на населеното място, в което се намира детската градина, различните институции: социални, здравни, културо-просветни и др., могат да се реализират различни съвместни дейности. 

Формите на сътрудничество с различните институции, могат да бъдат: индивидуални консултации; групови срещи; лектории; съвместни празници; клубове, кръжоци и т.н.

 VIII. ОБЩИ ПОЛОЖЕНИЯ

      1. Стратегията е основен документ, който регламентира дейността на детската градина.
        2. Стратегията се приема на Педагогически съвет. Изпълнението на Стратегията се отчита пред Педагогическия съвет.

       3.Стратегията се актуализира на 4 години.

       4.Стратегията намира израз в Годишните планове за работа на ДГ“Детелина“, които се приемат за всяка учебна година от Педагогическия съвет. Същите се анализират в края на учебната година и се поставят целите и задачите за следващата такава.
 IX. МОНИТОРИНГ
   Целта на мониторинга на дейностите по изпълнение на стратегията е да осигури навременно изпълнение с оглед изпълнението на дейностите и осъществяване на корективни действия. Разнообразието на дейностите налага всяка от тях да бъде предмет на специален мониторинг. За целта е необходимо изпълнението на всяка дейност да се конкретизира в съответни задачи.Те трябва да позволяват оценка и контрол на напредъка на изпълнението на стратегията в съответствие със спецификата на отделни параметри. Субектът на мониторинга се определя от кръга на отговорните за изпълнението й лица.
СРЕДСТВА ЗА МОНИТОРИНГ:
• Отчетите за изпълнение на годишните планове на ДГ“Детелина“ и новите планове за следващата учебна година.
• Изпълнението на бюджетните планове за всяка календарна година.

• Видимата част за подобряване на материалната база.

 

Стратегията е обсъдена и приета на заседание на ПС на 10.09.2026 г. с Протокол №1.

Същата се утвърждава със заповед на директора .

Стратегията се приема за периода 2024 -2028 год., но при необходимост може да бъде актуализирана и преди крайния срок.
         С настоящата стратегия са запознати членовете на колектива, родителите, РУО на МОН и  финансиращия орган.
ЕЛЕНА САВОВА:

Директор

